Kort før lukketid søndag blev SPAR i Haverslev udsat for røveri.

Røveribølgen fortsætter med at skylle ind over Nordjylland. Søndag aften blev endnu en butik udsat for røveri kort før lukketid. To røvere kom ind i butikken, og var ifølge vagtchef Carsten Kjær formummede. Med en kniv truede de sig til et mindre kontantbeløb. Herefter forsøgte de at true de to ansatte i butikken til at åbne pengeskabet i baglokalet. Men de to ansatte var ikke i stand til at åbne pengeskabet. Det fik tyvene til at tage flugten ud af bagdøren. Politiet fik anmeldelsen om røveriet klokken 19:51 Den ene mand er lyshåret og medbragte en gul plasticpose. Men ellers har politiet ikke flere oplysninger om gerningsmændene. Har du set røverne bedes du kontakte Nordjyllands Politi på telefon 114.